**Latvijas Bankas noteikumu projekta "Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi" anotācija**

|  |  |
| --- | --- |
| **Nosaukums** | Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi |
| **Dokumenta veids** | Latvijas Bankas noteikumi |
| **Izdošanas pamatojums** | Alternatīvo ieguldījumu fondu un to pārvaldnieku likuma 24. panta otrā daļa un 81. panta astotā daļa un Ieguldījumu pārvaldes sabiedrību likuma 13. panta sešpadsmitā daļa un 78. panta septītā daļa |
| **Mērķis un būtība** | Noteikumu projekta "Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi" (turpmāk – noteikumu projekts) mērķis ir:   1. izpildīt Alternatīvo ieguldījumu fondu un to pārvaldnieku likumā un Ieguldījumu pārvaldes sabiedrību likumā Latvijas Bankai deleģēto pienākumu noteikt atalgojuma politikas un tās piemērošanas prasības, lai nodrošinātu, ka atalgojuma politika un prakse amatpersonām un darbiniekiem, tostarp tiem, kuru profesionālā darbība būtiski ietekmē ieguldījumu pārvaldes sabiedrības vai alternatīvo ieguldījumu fondu pārvaldnieka vai tā pārvaldē esoša ieguldījumu portfeļa riska profilu, kā arī ieguldījumu pakalpojumu, kas minēti Ieguldījumu pārvaldes sabiedrību likuma 5. panta otrajā un trešajā daļā un Alternatīvo ieguldījumu fondu un to pārvaldnieku likuma 5. panta septītajā un astotajā daļā (turpmāk – ieguldījumu pakalpojumi un blakuspakalpojumi), sniedzējiem atbilst piesardzīgai un efektīvai risku pārvaldīšanai, un veicinātu to, bet ierobežotu risku uzņemšanos virs noteiktā pieļaujamā risku uzņemšanās līmeņa; 2. noteikt informācijas par atalgojuma politiku un praksi atklāšanas prasības, kas izriet no Eiropas Vērtspapīru un tirgu iestādes 2016. gada 14. oktobra pamatnostādnēm Nr. ESMA/2016/575-LV "Pamatnostādnes pārdomātai atalgojuma politikai saskaņā ar PVKIU direktīvas nosacījumiem" un Eiropas Vērtspapīru un tirgu iestādes 2016. gada 14. oktobra pamatnostādnēm Nr. ESMA/2016/579-LV "Pamatnostādnes saprātīgai atalgojuma politikai saskaņā ar AIFPD".   Pašreiz minēto mērķu sasniegšanu nodrošina Finanšu un kapitāla tirgus komisijas 2020. gada 15. septembra normatīvie noteikumi Nr. 154 "Normatīvie noteikumi par ieguldījumu pārvaldes sabiedrības un alternatīvo ieguldījumu fondu pārvaldnieka atalgojuma politikas pamatprincipiem" (turpmāk – noteikumi Nr. 154), taču saskaņā ar Latvijas Bankas likuma pārejas noteikumu 3. punktu Finanšu un kapitāla tirgus komisijas līdz 2022. gada 31. decembrim izdotie ārējie normatīvie akti piemērojami līdz dienai, kad stājas spēkā attiecīgie Latvijas Bankas ārējie normatīvie akti, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu, kas aizstās noteikumus Nr. 154. Noteikumu projektā ietvertās prasības būs saistošas Latvijas Republikā licencētiem alternatīvo ieguldījumu fondu pārvaldniekiem un licencētām ieguldījumu pārvaldes sabiedrībām. Noteikumu projekts nosaka:  1. atalgojuma politikas pārvaldības prasības; 2. atalgojuma politikas pamatprincipus; 3. papildu prasības, kas attiecas uz ieguldījumu pārvaldes sabiedrības vai alternatīvo ieguldījumu fondu pārvaldnieka vai tā pārvaldē esoša ieguldījumu portfeļa riska profilu ietekmējošiem amatiem; 4. informācijas par atalgojuma politiku un praksi atklāšanas prasības.   Noteikumu projektā ir pārņemtas tiesību normas attiecībā uz atalgojuma politiku un praksi, kuras izriet no:  1) Eiropas Parlamenta un Padomes 2011. gada 8. jūnija direktīvas 2011/61/ES par alternatīvo ieguldījumu fondu pārvaldniekiem un par grozījumiem direktīvā 2003/41/EK, direktīvā 2009/65/EK, regulā (EK) Nr. 1060/2009 un regulā (ES) Nr. 1095/2010;  2) Eiropas Parlamenta un Padomes 2014. gada 23. jūlija direktīvas 2014/91/ES, ar ko groza direktīvu 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām.  Kopumā noteikumu projekts satur prasības, kas ir identiskas noteikumos Nr. 154 ietvertajām. Papildus noteikumu projekta 7. punktā ietverta atsauce uz Eiropas Vērtspapīru un tirgu iestādes 2023. gada 3. aprīļa pamatnostādnēm ESMA35-43-3565 "Pamatnostādnes par noteiktiem FITD II atalgojuma prasību aspektiem" (turpmāk – Pamatnostādnes Nr. ESMA35-43-3565) attiecībā uz interešu konflikta pārvaldīšanu, sniedzot ieguldījumu pakalpojumus un blakuspakalpojumus. Latvijā licencēti alternatīvo ieguldījumu fondu pārvaldnieki pašlaik šādus pakalpojumus nesniedz, tādēļ to darbību minēto pamatnostādņu piemērošana neietekmēs, savukārt ieguldījumu pārvaldes sabiedrības, kuras sniedz ieguldījumu pakalpojumus un blakuspakalpojumus, Finanšu un kapitāla tirgus komisija jau iepriekš bija aicinājusi piemērot Eiropas Vērtspapīru un tirgu iestādes 2013. gada 1. oktobra pamatnostādnes ESMA/2013/606 "Pamatnostādnes par no FITD prasībām izrietošo atalgojuma politiku un praksi", kas pēc būtības satur Pamatnostādnēs Nr. ESMA35-43-3565 minētajām līdzīgas prasības, tādēļ ieguldījumu pārvaldes sabiedrībām nebūs jāievieš jauna prakse, lai ievērotu Pamatnostādnēs Nr. ESMA35-43-3565 norādīto.  Pārējās noteikumu projekta normas, kuras atšķiras no noteikumu Nr. 154 atbilstošajām normām, paredz redakcionāla vai tehniska rakstura precizējumus un pamatā ir saistītas ar numerācijas maiņu un ar to saistīto atsauču precizēšanu un terminu aktualizēšanu. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus uzraudzību, kurai ir vitāla nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un tā dalībniekiem un Latvijas Bankai kā konkrēto finanšu tirgus dalībnieku uzraugam, kas nodrošina to tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus un tā dalībnieku darbības uzraugs (Latvijas Banka), un attiecīgi Latvijas Banka finanšu tirgus un tā dalībnieku darbības uzrauga lomā ir atbildīga par tādu pasākumu veikšanu, kas aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt šīs sistēmas dalībniekam.  Nosakot finanšu tirgus dalībniekiem prasības un veicot to ievērošanas pārbaudes, Latvijas Banka nodrošina tai Latvijas Bankas likumā noteikto pienākumu – veicināt ieguldītāju interešu aizsardzību un finanšu tirgus ilgtspējīgu attīstību un stabilitāti – izpildi. Līdz ar to noteikumu projekts ir nepieciešams, lai Latvijas Banka noteiktu vienotas prasības alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politikai un tās piemērošanai ar mērķi nodrošināt, ka atalgojuma politika un prakse attiecībā uz amatpersonām un darbiniekiem, tostarp tiem, kuru profesionālā darbība būtiski ietekmē alternatīvo ieguldījumu fondu pārvaldnieka vai ieguldījumu pārvaldes sabiedrības riska profilu, atbilst piesardzīgai un efektīvai risku pārvaldīšanai un veicina to, vienlaikus ierobežojot risku uzņemšanos virs pieļaujamā līmeņa. |
| **Samērīgums** | Nosakot alternatīvo ieguldījumu fondu pārvaldniekiem un ieguldījumu pārvaldes sabiedrībām prasības atalgojuma politikai un praksei, tostarp attiecībā uz amatpersonām vai darbiniekiem, kuru profesionālā darbība būtiski ietekmē alternatīvo ieguldījumu fondu pārvaldnieka vai ieguldījumu pārvaldes sabiedrības riska profilu, tiek nodrošināta vienota attiecīgo finanšu tirgus dalībnieku izpratne un pieeja regulējošo prasību interpretācijai un piemērošanai.  Līdz ar to atbilstošākais veids, kā noteikt finanšu tirgus dalībniekiem vienotas prasības atalgojuma sistēmas izveidei un atalgojuma politikai un praksei, tostarp attiecībā uz amatpersonām vai darbiniekiem, kuru profesionālā darbība būtiski ietekmē alternatīvo ieguldījumu fondu pārvaldnieku un ieguldījumu pārvaldes sabiedrību riska profilu, ir izdot tiem saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu piemērošanu.  Nav pieejami citi līdzekļi leģitīmā mērķa sasniegšanai, jo Alternatīvo ieguldījumu fondu un to pārvaldnieku likuma 24. panta otrajā daļā un Ieguldījumu pārvaldes sabiedrību likuma 13. panta sešpadsmitajā daļā paredzēto pienākumu noteikt finanšu tirgus dalībniekiem saistošas prasības attiecībā uz atalgojuma politiku un praksi Latvijas Banka var izpildīt, tikai izdodot noteikumus, kuri ir juridiski saistoši alternatīvo ieguldījumu fondu pārvaldniekiem un ieguldījumu pārvaldes sabiedrībām. Vienlaikus ar noteikumu projektu tiek noteiktas prasības, kuras Latvijas Banka uzraudzības ietvaros var kontrolēt un nepieciešamības gadījumā par konkrētu prasību pārkāpumu piemērot attiecīgajiem finanšu tirgus dalībniekam korektīvos pasākumus vai sankcijas.  Respektīvi, noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība) un, otrkārt, nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Ņemot vērā iepriekš minētos apstākļus, sabiedrības ieguvums būs lielāks par papildu slogu un resursu ieguldījumu (ņemot vērā jau esošās prasības), kas konkrētajam finanšu tirgus dalībniekam varētu rasties ar uzliktajiem pienākumiem, un tos atsver sagaidāmie ilgtermiņa ieguvumi stabilāka finanšu sektora veidā. |
| **Spēkā stāšanās** | 2025. gada 1. janvāris. |
| **Ietekme uz Latvijas Bankas budžetu** | Normatīvā akta izdošana neietekmēs Latvijas Bankas budžeta ieņēmumus un izdevumus. |
| **Administratīvā sloga un izmaksu novērtējums (tirgus dalībniekiem)** | Kopumā noteikumu projekts neparedz būtiskas izmaiņas alternatīvo ieguldījumu fondu pārvaldnieku un ieguldījumu pārvaldes sabiedrību darbībā. Noteikumu projektā ietvertās izmaiņas, t. sk. prasības saistībā ar pārmaiņām iekšējos procesos, radīs papildu administratīvo slogu un izmaksas finanšu tirgus dalībniekiem, uz kuriem ir attiecināmas noteikumu projekta prasības.  Finanšu tirgus dalībnieku administratīvās izmaksas precīzi nav aprēķināmas, jo tās šajā gadījumā atkarīgas no vairākiem faktoriem, piemēram, no tā, vai noteikumu projektā ietverto prasību ieviešanai finanšu tirgus dalībnieks izmantos iekšējos vai ārējos resursus. |
| **Saistītie dokumenti** | Ar noteikumu projektu saistītie dokumenti:   1. Alternatīvo ieguldījumu fondu un to pārvaldnieku likums; 2. Ieguldījumu pārvaldes sabiedrību likums; 3. Kredītiestāžu likums; 4. Ieguldījumu brokeru sabiedrību likums; 5. [Finanšu instrumentu tirgus likum](https://likumi.lv/ta/id/81995-finansu-instrumentu-tirgus-likums)s; 6. Darba likums; 7. noteikumi Nr. 154; 8. Eiropas Parlamenta un Padomes 2011. gada 8. jūnija direktīva 2011/61/ES par alternatīvo ieguldījumu fondu pārvaldniekiem un par grozījumiem direktīvā 2003/41/EK, direktīvā 2009/65/EK, regulā (EK) Nr. 1060/2009 un regulā (ES) Nr. 1095/2010; 9. Eiropas Parlamenta un Padomes 2014. gada 23. jūlija direktīva 2014/91/ES, ar ko groza direktīvu 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām; 10. Eiropas Vērtspapīru un tirgu iestādes 2016. gada 14. oktobra pamatnostādnes Nr. ESMA/2016/575-LV "Pamatnostādnes pārdomātai atalgojuma politikai saskaņā ar PVKIU direktīvas nosacījumiem"; 11. Eiropas Vērtspapīru un tirgu iestādes 2016. gada 14. oktobra pamatnostādnes Nr. ESMA/2016/579-LV "Pamatnostādnes saprātīgai atalgojuma politikai saskaņā ar AIFPD"; 12. Eiropas Vērtspapīru un tirgu iestādes 2023. gada 3. aprīļa pamatnostādnes Nr. ESMA35-43-3565 "Pamatnostādnes par noteiktiem FITD II atalgojuma prasību aspektiem". |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 28. augustā tika publicēts Latvijas Bankas tīmekļvietnes www.bank.lv sadaļas "Tiesību akti" apakšsadaļā "Sabiedrības līdzdalība", aicinot priekšlikumus iesniegt līdz 2024. gada 11. septembrim.  Vienlaikus par noteikumu projektu un notiekošo sabiedrības līdzdalību individuāli tika informēta biedrība "Latvijas Finanšu nozares asociācija" un biedrība "Latvijas Privātā un Iespējkapitāla asociācija", kā arī tie finanšu tirgus dalībnieki, kuriem būs saistoša noteikumu projektā ietverto prasību izpilde, bet kuri nav minēto biedrību biedri. |
| **Saskaņošanas rezultāti** | Sabiedrības līdzdalības rezultātā par noteikumu projektu saņemts priekšlikums no biedrības "Latvijas Finanšu nozares asociācija". Tas pievienots anotācijas 2. pielikumā. |

1. pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi" (turpmāk – Noteikumu projekts)

**Eiropas Savienības tiesību akta nosaukums:** Eiropas Parlamenta un Padomes 2011. gada 8. jūnija direktīva 2011/61/ES par alternatīvo ieguldījumu fondu pārvaldniekiem un par grozījumiem direktīvā 2003/41/EK, direktīvā 2009/65/EK, regulā (EK) Nr. 1060/2009 un regulā (ES) Nr. 1095/2010 (turpmāk – Direktīva 2011/61/ES)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto noteikumu projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais noteikumu projekta punkts vai apakšpunkts paredz stingrākas prasības nekā A ailē minētā prasība?**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2011/61/ES 13. panta 1. punkts | 2.7. apakšpunkts, 6.1. apakšpunkts, 6.3. apakšpunkts | Izpilda pilnībā | Nē | Jā | Direktīvas 2011/61/ES 44. pants paredz, ka dalībvalstis paziņo Eiropas Komisijai un Eiropas Vērtspapīru tirgus iestādei par šīs direktīvas prasību pārņemšanu. Pēc Noteikumu projekta apstiprināšanas Latvijas Bankas padomē minēto paziņošanas pienākumu attiecībā uz Eiropas Komisiju izpildīs Finanšu ministrija, savukārt Eiropas Vērtspapīru un tirgu iestādei paziņos Latvijas Banka. |
| Direktīvas 2011/61/ES II pielikuma 1. punkts | 2.7. apakšpunkts, 3. punkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (a) apakšpunkts | 6.1. apakšpunkts, 6.3. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (b) apakšpunkts | 6.3. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (c) apakšpunkts | 7.5. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (d) apakšpunkts | 7.6. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (e) apakšpunkts | 14. punkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (f) apakšpunkts | 9. punkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (g) apakšpunkts | 17.3. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (h) apakšpunkts | 19.2. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (i) apakšpunkts | 6.6. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (j) apakšpunkts | 16.4. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (k) apakšpunkts | 18.4. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (l) apakšpunkts | 18.3.1. apakšpunkts, 18.3.2. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (m) apakšpunkts | 18.2. apakšpunkts | Izpilda pilnībā | Nē | Tiesību akta vienība ir ieviesta pilnībā, izmantojot tajā paredzēto iespēju ierobežot atalgojuma mainīgās daļas noteikšanā izmantojamo instrumentu veidus un struktūru, jo īpaši augstas atalgojuma mainīgās daļas izmaksai nemonetārā formā izmantojamas tikai ieguldījumu apliecības (daļas). |
| Direktīvas 2011/61/ES II pielikuma 1. punkta (n) apakšpunkts | 18.1. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (o) apakšpunkts | 18.3.1. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (p) apakšpunkts | 18.5. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (q) apakšpunkts | 5.1. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 1. punkta (r) apakšpunkts | 5.2. apakšpunkts | Izpilda pilnībā | Nē | Jā |
| Direktīvas 2011/61/ES II pielikuma 2. punkts | 4. punkts | Izpilda pilnībā | Nē | Jā |
| Direktīvas 2011/61/ES II pielikuma 3. punkts | 9. punkts, 10. punkts, 12. punkts | Izpilda pilnībā | Nē | Jā |

**Eiropas Savienības tiesību akta nosaukums:** Eiropas Parlamenta un Padomes 2014. gada 23. jūlija direktīva 2014/91/ES, ar ko groza direktīvu 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) attiecībā uz depozitārija funkcijām, atlīdzības politikas nostādnēm un sankcijām (turpmāk – Direktīva 2014/91/ES)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto noteikumu projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais noteikumu projekta punkts vai apakšpunkts paredz stingrākas prasības nekā A ailē minētā prasība?**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2014/91/ES 14.a panta 1. punkts | 6.3. apakšpunkts | Izpilda pilnībā | Nē | Jā | Direktīvas 2009/65/EK 116. pants paredz, ka dalībvalstis paziņo Eiropas Komisijai un Eiropas Vērtspapīru un tirgu iestādei par šīs direktīvas prasību pārņemšanu. Pēc Noteikumu projekta apstiprināšanas Latvijas Bankas padomē minēto paziņošanas pienākumu attiecībā uz Eiropas Komisiju izpildīs Finanšu ministrija, savukārt Eiropas Vērtspapīru un tirgu iestādei paziņos Latvijas Banka. |
| Direktīvas 2014/91/ES 14.a panta 2. punkts | 4. punkts | Izpilda pilnībā | Nē | Jā |
| Direktīvas 2014/91/ES 14.a panta 3. punkts | 1. punkts, 2.7. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkts | 3. punkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (a) apakšpunkts | 6.1. apakšpunkts, 6.3. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (b) apakšpunkts | 6.3. apakšpunkts, 6.4. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (c) apakšpunkts | 7.1. apakšpunkts, 7.5. apakšpunkts, 7.6. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (d) apakšpunkts | 7.6. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (e) apakšpunkts | 14. punkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (f) apakšpunkts | 10. punkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (g) apakšpunkts | 19.1. apakšpunkts, 17. punkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (h) apakšpunkts | 19.2. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (i) apakšpunkts | 6.6. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (j) apakšpunkts | 16.4. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (k) apakšpunkts | 18.4. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (l) apakšpunkts | 17.3. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (m) apakšpunkts | 18.2. apakšpunkts | Izpilda pilnībā | Nē | Tiesību akta vienība ir ieviesta pilnībā, izmantojot tajā paredzēto iespēju ierobežot atalgojuma mainīgās daļas noteikšanā izmantojamo instrumentu veidus un struktūru, jo īpaši augstas atalgojuma mainīgās daļas izmaksai nemonetārā formā izmantojamas tikai ieguldījumu apliecības (daļas). |
| Direktīvas 2014/91/ES 14.b panta 1. punkta (n) apakšpunkts | 18.1. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (o) apakšpunkts | 18.3.1. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (p) apakšpunkts | 18.5. apakšpunkts, 18.5.1. apakšpunkts, 18.5.2. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (q) apakšpunkts | 5.1. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 1. punkta (r) apakšpunkts | 5.2. apakšpunkts | Izpilda pilnībā | Nē | Jā |
| Direktīvas 2014/91/ES 14.b panta 3. punkts | 4. punkts | Izpilda pilnībā | Nē | Jā |
| Direktīvas 2014/91/ES 14.b panta 4. punkts | 9. punkts, 10. punkts, 12. punkts | Izpilda pilnībā | Nē | Jā |

2. pielikums  
Latvijas Bankas noteikumu projekta anotācijai

**Sabiedrības līdzdalības gaitā saņemto priekšlikumu par Latvijas Bankas noteikumu projektu "Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi" apkopojums**

|  |  |  |  |
| --- | --- | --- | --- |
| **Nr. p. k.** | **Sabiedrības līdzdalībai nodotā projekta redakcija (konkrētā punkta redakcija)** | **Izteiktais iebildums (priekšlikums) par projekta konkrēto punktu** | **Latvijas Bankas viedoklis par izteikto iebildumu (priekšlikumu) un norāde, vai tas ņemts vērā** |
| 1. | * 1. riska profilu ietekmējošie amati – sabiedrības vai tās pārvaldē esoša ieguldījumu portfeļa riska profilu ietekmējošie amati, kuros nodarbinātas visas tās sabiedrības amatpersonas vai darbinieki, kuru profesionālā darbība individuāli vai kolektīvi būtiski ietekmē sabiedrības vai tās pārvaldē esoša ieguldījumu portfeļa riska profilu, tai skaitā:   …   * + - 1. slēdz līgumus vai veic darījumus, piemēram, pārdošanas speciālisti un izplatītāji;   …   * + 1. ieguldījumu daļas vadītājs un izplatīšanas (mārketinga) daļas vadītājs; | **Latvijas Finanšu nozares asociācija**  Ņemot vērā to, ka tirgū ir arī ieguldījumu pārvaldes sabiedrības (turpmāk – IPS), kas darbojas valsts fondēto pensiju 2.līmeņa (turpmāk – P2L) pārvaldīšanā un nesniedz citus ieguldījumu pārvaldes pakalpojumus, aicinām apsvērt vai nebūtu nepieciešams precizēt noteikumu projekta 2.7.3.2. apakšpunktu un 2.7.6. apakšpunktu, kas nosaka, ka par IPS riska profilu ietekmējošiem amatiem attiecīgi uzskatāmi arī pārdošanas speciālisti un izplatītāji, kā arī izplatīšanas (mārketinga) daļas vadītājs?    Ņemot vērā P2L pārvaldīšanas darbību specifiku, kas pēc būtības ir saruna, kuras laikā speciālisti sniedz informāciju par attiecīgā pārvaldnieka piedāvātajiem P2L plāniem, taču par līdzekļu plāna pārvaldītāju un ieguldījumu plānu klients pats personīgi veic aktīvu rīcību un maina (ja tādu lēmumu ir pieņēmis) izmantojot latvija.lv, līdz ar to speciālistu darbību apjoms ir krietni ierobežots t.sk. ar normatīvo aktu nosacījumiem un prasībām. Aicinām apsvērt vai šajā jautājumā nebūtu veicamas korekcijas, kā arī ietvert apsvērumus anotācijā vai šīs normas veidojot ir ņemta vērā šāda jautājuma specifika. | **Ņemts vērā.**  Ņemot vērā gan tirgus dalībnieku dažādību piedāvāto pakalpojumu jomā, gan iespēju dažādi organizēt ieguldījumu pārvaldes sabiedrību un alternatīvo ieguldījumu fondu pārvaldnieku darbību, noteikumu projekta tekstā piedāvājam lielāku elastību sabiedrības vai tās pārvaldē esoša ieguldījumu portfeļa riska profilu ietekmējošo amatu noteikšanā, dodot ieguldījumu pārvaldes sabiedrībām un alternatīvo ieguldījumu fondu pārvaldniekiem iespēju izvērtēt riskus un, balstoties uz šo izvērtējumu (kas minēts arī noteikumu projekta 16.6. apakšpunktā), noteikt sabiedrības vai tās pārvaldē esoša ieguldījumu portfeļa riska profilu ietekmējošos amatus.  Precizētā visa noteikumu projekta 2.7. apakšpunkta redakcija:  "2.7. riska profilu ietekmējošie amati – sabiedrības vai tās pārvaldē esoša ieguldījumu portfeļa riska profilu ietekmējošie amati, kuros nodarbinātas visas tās sabiedrības amatpersonas vai darbinieki, kuru profesionālā darbība individuāli vai kolektīvi būtiski ietekmē sabiedrības vai tās pārvaldē esoša ieguldījumu portfeļa riska profilu, tai skaitā:  2.7.1. padomes locekļi un valdes locekļi;  2.7.2. amati, kuros nodarbinātie darbinieki vai amatpersonas ir atbildīgi par iekšējās kontroles funkciju veikšanu sabiedrībā;  2.7.3. augstākā līmeņa vadītāji, kuru amati nav amati šo noteikumu 2.[7](https://likumi.lv/ta/id/317557#p3.9).[2. apakšpunkta](https://likumi.lv/ta/id/317557#p4) izpratnē;  2.7.4. amati, kuros nodarbināto darbinieku vai amatpersonu atalgojums ir vienāds ar vai lielāks par sabiedrības padomes un valdes locekļiem un augstākā līmeņa vadītājiem piešķirtā vidējā atalgojuma līmeni;  2.7.5. citi amati, kuros nodarbinātās sabiedrības amatpersonas vai darbinieki pēc sabiedrības risku izvērtējuma ar savu profesionālo darbību būtiski ietekmē sabiedrības vai tās pārvaldē esoša ieguldījumu portfeļa riska profilu, piemēram, ieguldījumu daļas vadītājs, personāla vadītājs, izplatīšanas (mārketinga) daļas vadītājs;". |